অবিলম্বে গঠন করতে হবে রাজ্যে ষষ্ঠ বেতন কমিশন। আজ মুখ্যমন্ত্রীকে চিঠি লিখে দাবি জানাল রাজ্য কোঅর্ডিনেশন কমিটি। নেতাজি ইন্ডোরে সরকারি কর্মীদের অনুষ্ঠানে মুখ্যমন্ত্রী ঘোষণা করেছিলেন অক্টোবর থেকেই ষষ্ঠ বেতন কমিশনের কাজ শুরু হবে। কিন্তু,এখনও বিজ্ঞপ্তিই জারি হল না। ফলে, ক্ষুব্ধ সরকারি কর্মীরা।
 ওয়েব ডেস্ক: অবিলম্বে গঠন করতে হবে রাজ্যে ষষ্ঠ বেতন কমিশন। আজ মুখ্যমন্ত্রীকে চিঠি লিখে দাবি জানাল রাজ্য কোঅর্ডিনেশন কমিটি। নেতাজি ইন্ডোরে সরকারি কর্মীদের অনুষ্ঠানে মুখ্যমন্ত্রী ঘোষণা করেছিলেন অক্টোবর থেকেই ষষ্ঠ বেতন কমিশনের কাজ শুরু হবে। কিন্তু,এখনও বিজ্ঞপ্তিই জারি হল না। ফলে, ক্ষুব্ধ সরকারি কর্মীরা। রাজ্য সরকারি কর্মচারীদের বাকি রয়েছে ৫৪ শতাংশ ডিএ। তারওপর গত বৃহস্পতিবারই জমা পড়েছে কেন্দ্রীয় সরকারি কর্মচারীদের সপ্তম বেতন কমিশনের সুপারিশ। তাতে ন্যূনতম ২৪ শতাংশ বেতন বৃদ্ধির কথা বলা হয়েছে। আর এতেই ঘি পড়েছে রাজ্য সরকারি কর্মচারীদের ক্ষোভের আগুনে। সোমবারই মুখ্যমন্ত্রীকে চিঠি দিয়ে ক্ষোভের কথা জানিয়েছে রাজ্য কোঅর্ডিনেশন কমিটি। অথচ গত ১১ সেপ্টেম্বরই তো ষষ্ঠ বেতন কমিশন নিয়ে আশ্বাস শোনা গিয়েছিল মুখ্যমন্ত্রীর গলায়। কিন্তু, নভেম্বরের চতুর্থ সপ্তাহেও এ ব্যাপারে বিজ্ঞপ্তিই জারি হল না। ৩১ ডিসেম্বর পঞ্চম বেতন কমিশনের মেয়াদ শেষ হচ্ছে। পয়লা জানুয়ারি থেকে দশ বছরের জন্য ষষ্ঠ বেতন কমিশন চালু হওয়ার কথা। এর আগে মুখ্যমন্ত্রী বলেছিলেন নতুন পে কমিশন গঠন হলে রাজ্যের ওপর যে বাড়তি অর্থের চাপ পড়বে তা কেন্দ্রীয় সরকারকেই বহন করতে হবে।